|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΠΕΡΙΑΣ**  **ΔΗΜΟΣ ΚΑΤΕΡΙΝΗΣ**  **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**  **ΤΜΗΜΑ ΤΕΧΝΙΚΩΝ ΕΡΓΩΝ** | **Αρχιτεκτονικός διαγωνισμός ιδεών με τίτλο «Ανάπλαση δικτύου πεζοδρόμων του κέντρου πόλης Κατερίνης»** |

**3Ο ΠΡΑΚΤΙΚΟ ΚΡΙΤΙΚΗΣ ΕΠΙΤΡΟΠΗΣ**

Στην αίθουσα συνεδριάσεων του Δημοτικού Συμβουλίου Κατερίνης, στον 1ο όροφο του Δημαρχιακού μεγάρου που βρίσκεται επί της πλατείας Δημαρχείου στην Κατερίνη, σήμερα στις 17.07.2019 ημέρα Τετάρτη και ώρα 10:00, συνήλθε σε τρίτη συνεδρίαση η Κριτική Επιτροπή του Αρχιτεκτονικού Διαγωνισμού Ιδεών με τίτλο «Ανάπλαση δικτύου πεζοδρόμων του κέντρου πόλης Κατερίνης» μετά από πρόσκληση του αγωνοθέτη. Η Κριτική επιτροπή συγκροτήθηκε με την με αριθμό 256/2019 απόφαση της Οικονομικής Επιτροπής Δήμου Κατερίνης (ΑΔΑ: 6ΘΑΠΩΕΤ-Θ5Η) η οποία δημοσιεύθηκε στην Εφημερίδα της Κυβέρνησης (ΦΕΚ 355/ Υ.Ο.Δ.Δ./10.06.2019). Στην συνεδρίαση παρευρέθηκαν οι κάτωθι:

1. Μακρίδης Πέτρος του Θεοδώρου, Αρχιτέκτονας Μηχανικός
2. Πάτσιος Αθανάσιος του Κωνσταντίνου, Αρχιτέκτονας Μηχανικός
3. Παπαδοπούλου Αναστασία του Γεωργίου, Αρχιτέκτονας Μηχανικός
4. Σκαρλάτος Παναγιώτης του Κωνσταντίνου, Αρχιτέκτονας Μηχανικός
5. Κανταρτζής Μιχάλης του Νικολάου, Αρχιτέκτονας Μηχανικός

Εν συνεχεία, τα μέλη της Κριτικής Επιτροπής στα πλαίσια του «2ου Σταδίου Αξιολόγησης – Κατάταξης των προτάσεων» του διαγωνισμού και έχοντας υπόψη τους θεματικούς παράγοντες αξιολόγησης που τέθηκαν στη δεύτερη συνεδρίαση, στους οποίους αντικατοπτρίζονται οι στόχοι του αγωνοθέτη, προχώρησαν σε λεπτομερή εξέταση των στοιχείων των πρώτων δύο υποβληθέντων προτάσεων-ιδεών και μέσα από διαλογική συζήτηση και ανταλλαγή απόψεων, κατέληξαν στην κάτωθι καταγραφή των παρατηρήσεων τους:

**Α/α 1. Πρόταση με αριθμό 211950LP68**

|  |  |
| --- | --- |
| ΓΕΝΙΚΗ ΣΥΛΛΗΨΗ ΚΑΙ ΙΔΕΑ | Η πρόταση παρουσιάζει κάποια πρωτοτυπία μόνο ως προς τις κατασκευές του αστικού εξοπλισμού. Διακρίνεται μια πρόθεση επαφής και σχέσης του δικτύου των πεζοδρόμων με το ευρύτερο αστικό περιβάλλον. Τα επιμέρους στοιχεία και οι κατασκευές του αστικού εξοπλισμού (περίπτερα και σκιάδια με έντονο κόκκινο χρώμα) δεν αρθρώνονται πάνω στις προτεινόμενες χαράξεις. |
| ΛΕΙΤΟΥΡΓΙΚΟΣ & ΑΙΣΘΗΤΙΚΟΣ ΑΝΤΙΚΤΥΠΟΣ ΣΤΙΣ ΧΡΗΣΕΙΣ ΠΟΥ ΤΗΝ ΠΕΡΙΒΑΛΛΟΥΝ | H λειτουργικότητα και η αισθητική της πρότασης δεν ανταποκρίνονται στις υπάρχουσες χρήσεις του δικτύου των πεζοδρόμων, καθώς η επίλυση μοιάζει να είναι αυτοαναφορική. Ο πολύπλοκος σχεδιασμός των πλακοστρώσεων με έντονες γωνιώδεις γεωμετρίες, δεν αποτελεί εύστοχη επιλογή καθώς διαχειρίζεται τη σύνθεση υλικών διαφορετικής κλίμακας και τυπολογίας ανεπιτυχώς. |
| ΠΕΡΙΒΑΛΛΟΝΤΙΚΗ ΠΡΟΣΕΓΓΙΣΗ | Ενδιαφέρουσα. |
| ΤΕΧΝΙΚΗ ΠΡΟΣΕΓΓΙΣΗ | Η προσπάθεια ένταξης στον αστικό ιστό παρέμεινε στο επίπεδο της αλλαγής του τύπου της δαπεδόστρωσης. Τα προτεινόμενα υλικά δαπεδόστρωσης κοινότυπα. Θετική αντιμετώπιση του φωτισμού. Ο αστικός εξοπλισμός είναι μια παράθεση «ευρηματικών» κατασκευών. |
| ΒΙΩΣΙΜΗ ΑΣΤΙΚΗ ΚΙΝΗΤΙΚΟΤΗΤΑ | Δεν προβλέπονται διαδρομές για άτομα με μειωμένη όραση. |
| ΤΕΚΜΗΡΙΩΣΗ ΠΡΟΤΑΣΕΩΝ ΩΣ ΠΡΟΣ ΤΗ ΒΙΟΚΛΙΜΑΤΙΚΗ ΠΡΟΣΕΓΓΙΣΗ | Νύξεις μόνο στο κείμενο για βιοκλιματική προσέγγιση. |
| ΚΑΛΥΨΗ ΤΟΥ ΑΝΤΙΚΕΙΜΕΝΟΥ (Άρθρο 5) | Ελλιπής. |

**Α/α 2. Πρόταση με αριθμό ZY87654321**

Η έλλειψη τρισδιάστατων απεικονίσεων και κατασκευαστικών σχεδίων, απαιτούμενα στην Προκήρυξη, δεν επιτρέπει τη συγκρότηση μιας ολοκληρωμένης εικόνας της πρότασης.

|  |  |
| --- | --- |
| ΓΕΝΙΚΗ ΣΥΛΛΗΨΗ ΚΑΙ ΙΔΕΑ | Δόθηκε ιδιαίτερη έμφαση στο χειρισμό του πράσινου και της βιοκλιματικής συμπεριφοράς του χώρου, ενώ δεν τεκμηριώνεται αναλυτικά και δεν περιγράφεται η σχεδιαστική πρόταση. Πολλές αναφορές του κειμένου δεν απεικονίζονται στις πινακίδες. |
| ΛΕΙΤΟΥΡΓΙΚΟΣ & ΑΙΣΘΗΤΙΚΟΣ ΑΝΤΙΚΤΥΠΟΣ ΣΤΙΣ ΧΡΗΣΕΙΣ ΠΟΥ ΤΗΝ ΠΕΡΙΒΑΛΛΟΥΝ | Μη ανιχνεύσιμος. |
| ΠΕΡΙΒΑΛΛΟΝΤΙΚΗ ΠΡΟΣΕΓΓΙΣΗ | Μερικώς θετική καθώς η πρόταση εστιάζεται μόνο στη φύτευση. Υπάρχει εκτενής ανάλυση όσον αφορά περιβαλλοντικούς δείκτες της περιοχής μελέτης, από την οποία δεν προκύπτουν οι βασικές αρχές σχεδιασμού. |
| ΤΕΧΝΙΚΗ ΠΡΟΣΕΓΓΙΣΗ | Ασαφής καθώς τα βασικά στοιχεία της προσέγγισης δεν προκύπτουν από το κείμενο, ούτε από τη σχεδιαστική πρόταση. |
| ΒΙΩΣΙΜΗ ΑΣΤΙΚΗ ΚΙΝΗΤΙΚΟΤΗΤΑ | Γίνεται απλή μνεία στο κείμενο. |
| ΤΕΚΜΗΡΙΩΣΗ ΠΡΟΤΑΣΕΩΝ ΩΣ ΠΡΟΣ ΤΗ ΒΙΟΚΛΙΜΑΤΙΚΗ ΠΡΟΣΕΓΓΙΣΗ | Οι προτάσεις, αν και αναλυτικά διατυπωμένες, δεν προσδιορίζονται με σαφήνεια στο σχεδιασμό. |
| ΚΑΛΥΨΗ ΤΟΥ ΑΝΤΙΚΕΙΜΕΝΟΥ (Άρθρο 5) | Ανεπαρκής. |

Στο σημείο αυτό και ώρα 15:00 ολοκληρώθηκε και λύθηκε η συνεδρίαση.

Η Κριτική Επιτροπή

|  |  |
| --- | --- |
| Μακρίδης Πέτρος | Πάτσιος Αθανάσιος |
| Παπαδοπούλου Αναστασία | Σκαρλάτος Παναγιώτης |
| Κανταρτζής Μιχάλης |  |

Η Γραμματέας της Επιτροπής

Πακαταρίδου Βασιλική